༌། འོག་མ་གསུམ་རང་དོན་སྒྲུབ་པའི་ཐབས་སུ་
ངེས་ཏེ། སེམས་ཅན་དོན་ལ་རབ་བརྩོན་པ། །གཏོང་དང་མི་གནས་བཟོད་པར་བྱེད། །གནས་
དང་འགྲོ་བ་བཞིར་བཅས་པ། །རང་དོན་རྣམ་པ་ཐམས་ཅད་སྤྱོད། །ཞེས་པ་ལྟར་རོ། །
མཚན་ཉིད་ལ་སྤྱིའི་མཚན་ཉིད་ལ་དམ་པ་དྲུག་སྟེ། བྱང་ཆུབ་ཀྱི་སེམས་ལ་བརྟེན་པས་
རྟེན་དམ་པ་དང༌། དངོས་པོ་ཀུན་ལ་སྤྱོད་པས་གཞི་དམ་པ་དང༌། སེམས་ཅན་ཀུན་གྱི་ཆེད་དུ
-189-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱ་བ་དམ་པ་དང་། འཁོར་གསུམ་དུ་མི་རྟོག་པས་ཟིན་པས་ཐབས་དམ་པ་དང་། བྱང་ཆུབ་
ཆེན་པོར་བསྔོ་བས་བསྔོ་བ་དམ་པ་དང༌། སྒྲིབ་གཉིས་དག་པར་བྱེད་པས་རྣམ་པར་དག་པ་
དམ་པའོ། །སོ་སོའི་ངོ་བོ་ནི་ཡུམ་དུ། ཡོངས་སུ་བཏོང་བ་དང་གདུང་བ་མེད་པ་དང་འཁྲུག་པ་
མེད་པ་དང་། དགེ་བ་སྡུད་པ་དང་སེམས་རྩེ་གཅིག་པ་དང་རབ་ཏུ་འབྱེད་པའི་མཚན་ཉིད་ཅན་
དུ་བཀའ་བསྩལ་ཏེ་གོ་རིམ་ནི། སྔ་མ་ལ་བརྟེན་ནས་ཕྱི་མ་སྐྱེ་བའི་ཕྱིར་རོ། །ཡང་དམན་པ་དང་
མཆོག་ཏུ་གནས་པ་དང༌། རགས་པ་དང་ཕྲ་བའི་ཕྱིར་ཡང་ངོ༌། །ངེས་པའི་ཚིག་ལ་སྤྱིའི་ངེས་
ཚིག་ནི་འཇིག་རྟེན་དང་ཉན་རང་གི་སྦྱིན་སོགས་དགེ་བ་ཀུན་ལ་ཕ་རོལ་ཏུ་འགྲོ་བས་ན་སྦྱིན་
པའི་ཕ་རོལ་ཏུ་ཕྱིན་པ་རྣམས་སོ་དེ་དག་ལས་ཁྱད་པར་དུ་འགྲོ་བ་ནི་ཐབས་དང་ཤེས་རབ་
དམ་པས་ཐམས་ཅད་ཡོངས་སུ་བཟུང་བའི་ཕྱིར་རོ།
།སོ་སོའི་ངེས་ཚིག་ནི་མདོ་སྡེ་རྒྱན་དུ།
དབུལ་བ་འདོར་བར་བྱེད་པ་དང༌། །བསིལ་བ་ཐོབ་དང་ཁྲོ་བཟོད་དང་། །མཆོག་སྦྱོར་བ་དང་
ཡིད་འཛིན་དང༌། །དོན་དམ་ཤེས་པའི་ཕྱིར་བཤད་དོ། །ཞེས་ཏེ། བསིལ་བ་ནི་ཏིང་ངེ་འཛིན།
མཆོག་ལ་ནི་དགེ་བའི་ཆོས་ལའོ། །སྒོམ་པ་ལ་ལྔ་ལས་ཀུན་ཏུ་སྤྱོད་པ་ལས་སྒོམ་པ་ནི་སྦྱོར
དངོས་རྗེས་གསུམ་རྣམ་པར་དག་པའི་སྒོ་ནས་དྲུག་པོ་ཉམས་སུ་ལེན་པའོ། །མོས་པས་སྒོམ་
པ་ནི་དྲུག་པོ་ལ་ཐ་དད་པ་དང་ཡིད་ཆེས་པ་དང་འདུན་པས་སྒྲུབ་པར་འདོད་པ་སྟེ། གཞན་ལ་
ཕན་པའི་མཐུ་མེད་ཀྱང༌། །དེ་ཡི་བསམ་པ་རྟག་ཏུ་བྱ། །གང་ལ་བསམ་པ་དེ་ཡོད་པ། །དེ་ལ་དེ་
ནི་དོན་གྱིས་ཞུགས། །ཞེས་བཤད་སྦྱར་དུ་གྲངས་སོ། །ཡིད་ལ་བྱེད་པ་སྒོམ་པ་ནི། ཕྱིན་དྲུག་ལ་
རོ་མྱང་ཞིང་ཡོན་ཏན་དུ་ལྟ་བ་དང་། རང་གཞན་ཕྱིན་དྲུག་ལ་རྗེས་སུ་ཡི་རང་བ་དང་། མངོན་
པར་དགའ་བ་ཡིད་ལ་བྱེད་པ་དང༌། མི་ངོམ་པའི་བསམ་པ་དང༌། རྒྱུན་མི་གཅོད་པའི་བསམ་པ་
དང༌། ཕན་འདོགས་ལ་དགའ་བའི་བསམ་པ་དང༌། བྱང་ཆུབ་ཏུ་བསྔོ་བའི་བསམ་པ་དང༌། དགེ་
བའི་བསམ་པ་སྟེ། བསམ་པ་དེ་དྲུག་གིས་ཡོངས་སུ་ཟིན་པར་བྱས་ནས་བསྒོམ་པའོ། །ཐངས་
-190-

མདོ་ལ་འཇུག་པའི་སྒོ་ལས། མངོན་པ་ཀུན་བཏུས་བདེན་པ་རྣམ་པར་ངེས་པ་སོགས།
༡༣༽
མཁས་པ་སྒོམ་པ་ནི་དམ་པ་བཞི་པ་ལྟར་རོ། །བྱ་བ་སྒྲུབ་པའི་སྒོམ་པ་ནི་ཕྱིན་དྲུག་ཡོངས་སུ་
རྫོགས་པ་རྣམས་སྐལ་བ་ཇི་ལྟ་བ་བཞིན་ལྷུན་གྲུབ་པར་སེམས་ཅན་གྱི་དོན་སྒྲུབ་པའོ། །རབ་
ཏུ་དབྱེ་བ་ནི་རེ་རེ་ལ་གསུམ་གསུམ་ཏེ། སྦྱིན་པ་ལ་ཟང་ཟིང་མི་འཇིགས་པ་ཆོས་ཀྱི་སྦྱིན་པ་
གསུམ་དུ་ཚུལ་ཁྲིམས་ལ་སྡོམ་པ་དགེ་བ་ཆོས་སྡུད། སེམས་ཅན་དོན་བྱེད་ཀྱི་ཚུལ་ཁྲིམས་
གསུམ་དང༌། བཟོད་པ་ལ་སྡུག་བསྔལ་གྱི་ཇི་མི་སྙམ་པ། ཆོས་ཟབ་མོ་ལ་མི་སྐྲག་པའི་བཟོད་
པ་གསུམ་དུ། བརྩོན་འགྲུས་ལ་གོ་ཆ་སྦྱོར་བ་སེམས་ཅན་དོན་བྱེད་ཀྱི་བརྩོན་འགྲུས་རྣམ་
གསུམ་དང་། བསམ་གཏན་ལ་མཐོང་ཆོས་ལ་བདེ་བར་གནས་པ། ཡོན་ཏན་ཁྱད་པར་ཅན་
སྒྲུབ་པ། སེམས་ཅན་དོན་བྱེད་ཀྱི་བསམ་གཏན་ཏེ་གསུམ་དང༌། ཤེས་རབ་ལ་རྣམ་པར་མི་རྟོག
པ་ཡི་སྦྱོར་དངོས་མཇུག་གསུམ་ཀུན་རྫོབ་ལ་དམིགས་པ། དོན་དམ་ལ་དམིགས་པ། སེམས་
ཅན་གྱི་དོན་ལ་དམིགས་པ་སྟེ་གསུམ་རྣམས་སོ། །བསྡུས་པ་ནི་དགེ་བའི་ཆོས་ཀུན་འདི་དྲུག་
གིས་བསྡུས་ཤིང་འདི་དྲུག་ཀྱང་དེ་རྣམས་ཀྱིས་བསྡུས་ཏེ། སྦྱིན་རྣམས་ཕར་ཕྱིན་དྲུག་གི་མཚན་
ཉིད་དང་། དད་སོགས་རྣམས་དེ་དང་མཐུན་པ་དང་། སྟོབས་སོགས་རྣམས་དེའི་འབྲས་བུར་
བསྡུས་པས་སོ། །མི་མཐུན་ཕྱོགས་ནི་སེར་སྣ་དང༌། འཆལ་བའི་ཚུལ་ཁྲིམས་དང༌། ཁྲོ་བ་དང༌།
ལེ་ལོ་དང༌། རྣམ་གཡེང་དང༌། འཆལ་བའི་ཤེས་རབ་རྣམས་ཏེ་ཀུན་ནས་ཉོན་མོངས་ཀུན་དེའི་
མཚན་ཉིད་དང་། མ་དད་པ་སོགས་དེའི་གཞི་དང༌། གཡོ་ལ་སོགས་པ་དེའི་འབྲས་བུ་བསྡུས་
སོ་ཞེས་ཟེར་རོ། །ཡོན་ཏན་ནི་ཕྱུག་པོ་དང༌། བདེ་འགྲོ་དང་འཁོར་གཡོག་མང་བ་དང༌། ལས་ཀྱི་
མཐའ་གྲུབ་པ་དང་། གནོད་པ་ཆུང་བ་དང་། རིག་པའི་གནས་ཀུན་ལ་མཁས་པ་རྣམས་ཁ་ན་
མ་ཐོ་བ་མེད་ཅིང་བྱང་ཆུབ་སྙིང་པོ་ལ་འདུག་གི་བར་དུ་འགྲོ་བ་ཀུན་གྱི་དོན་བྱ་བར་ཉེ་བར་
གནས་པ་རྣམས་སོ། །ཕན་ཚུན་རྣམ་པར་ངེས་པ་ནི་བཅོམ་ལྡན་འདས་ཀྱིས་ཕ་རོལ་ཏུ་ཕྱིན་པ་
དྲུག་པོ་ཀུན་རེ་རེའི་སྒྲ་བསྟན་པ་དེ་ཅི་ལ་དགོངས་ཞེ་ན། རེ་རེ་ལ་སྦྱོར་བ་ན་དྲུག་ཀ་ཚང་བ་ལ་
-191-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དགོངས་སོ། །དེ་ཡང་སྦྱིན་པའི་དབང་དུ་བྱས་ན་བཏོང་བ་དང་། དེ་ལ་གནོད་པ་སྡོམ་པ་དང༌།
ཕོངས་ཀྱང་ཇི་མི་སྙམ་པ་དང་། བཏོང་བ་དེ་ལ་སྤྲོ་བ་དང་། དེ་ལ་སེམས་གནས་པ་དང༌། དེའི་
རྒྱུ་དང་འབྲས་བུ་རྣམ་པར་འབྱེད་པའོ། །དེ་བཞིན་དུ་ལྷག་མ་རྣམས་ལ་ཡང་ཅི་རིགས་སུ་སྦྱོར།
འདི་དག་ནི་ཕལ་ཆེར་བསྡུ་བ་ལས་འབྱུང་བ་ལྟར་ཏེ་རྒྱས་པར་ནི་གཉིས་ལ་ནན་ཏན་དུ་འདོད་
པའི་གང་ཟག་རྣམས་ཀྱི་འདུ་འཛི་སོགས་རྣམ་པར་སྤངས་ཏེ། བྱང་ཆུབ་སེམས་དཔའི་སྡེ་སྣོད་
བྱང་ཆུབ་སེམས་དཔའི་ས་དང་བྱང་ཆུབ་སེམས་དཔའི་སྤྱོད་པ་ལ་འཇུག་པ་རྣམས་སུ་ཤེས་
པར་བྱའོ། །
གཉིས་པ་ཤིན་ཏུ་ཟབ་རྒྱས་སུ་སྟོན་པའི་རྒྱུ་ནི་ཇི་སྙེད་མཁྱེན་པ་རྒྱ་ཆེ་བ་དང༌། ཇི་
བ་མཁྱེན་པ་ཟབ་པའི་ཕྱིར་རོ།
།དེ་ལ་ཁ་ཅིག་མོས་པའི་རྒྱུ་ནི་སྐྱེ་མཆེད་དྲུག་གི་ཆོས་ཉིད་
རིགས་དང་བྲལ་བ་དང་མ་བྲལ་བ་ཡང་དགེ་བའི་རྩ་བ་བྱང་ཆུབ་ཆེན་པོར་སེམས་མ་སྐྱེད་པ་
དང༌། བསྐྱེད་ཀྱང་སྡིག་པའི་གྲོགས་པོས་ཟིན་པའི་ཕྱིར་རོ། །བཞི་པ་ཁ་ཅིག་མོས་ཀྱང་ངེས་ང་ར་
མི་འབྱུང་བའི་རྒྱུ་ནི། ལྟ་བ་ངན་པ་ལ་མཆོག་ཏུ་འཛིན་པ་དང་། དེ་ཡང་མདོའི་དོན་ལ་སྒྲ་ཇི་
བཞིན་དུ་ཞེན་པས་སོ། །དེ་ལྟར་མདོ་ལས་གསུངས་ཏེ། དེ་ལ་ལྟ་ངན་ཉེར་བརྒྱད་གྱིས་ལྟ་བ་
བཅུ་བདུན་ནི། ངོ་བོ་ཉིད་མེད་པ་སོགས་སྟོན་པའི་གསུང་རབ་ཐོས་པ་ན་དགོས་པ་མི་ཤེས་པར་
ཅི་ཡང་མེད་པའི་མཚན་མར་ཞེན་པའི་ལྟ་བ་དང་། ངོ་བོ་མེད་པའི་དོན་ཀུན་ཏུ་བཏགས་སོགས་
གསུམ་ལ་སྐུར་པ་འདེབས་པས་ལྟ་བ་དང་། རང་གི་མེད་ལྟ་བཞག་པའི་ཆེད་དུ་རིགས་པ་ལྟར་
སྣང་འགའ་ཞིག་གིས་ཡོངས་སུ་འཛིན་པ་དང་། མདོ་སྡེ་བརྗོད་དུ་མེད་པའི་ཆོས་ཉིད་སྟོན་པ་
ཀུན་རང་གི་ལྟ་བའི་སྒྲུབ་བྱེད་དུ་སྒྱུར་བ་དང་། ལྟ་བ་དེ་ལ་བརྟེན་ཏེ་དགེ་མི་དགེ་གང་སྤྱད་ཀྱང་
ཁ་ན་མ་ཐོ་བ་མེད་པར་ལྟ་བ་དང༌། ལྟ་བ་དེས་སྔོན་བསགས་པའི་སྒྲིབ་པ་ལས་ངེས་པར་འབྱུང་
བར་ལྟ་བ་དང་། ལྟ་བ་དེ་དང་མཐུན་པ་ཉན་ཐོས་ཀྱི་སྡེ་སྣོད་སོགས་ལ་དབང་ཟ་ཞིང་ཁྱད་དུ་
-192-

མདོ་ལ་འཇུག་པའི་སྒོ་ལས། མངོན་པ་ཀུན་བཏུས་བདེན་པ་རྣམ་པར་ངེས་པ་སོགས། ༡༣༽
བསོད་པ་དང༌། ལྟ་བ་དེ་ལ་མི་མོས་པ་ཉན་ཐོས་ཀྱི་སྡེ་སྣོད་སོགས་ལ་སེམས་རབ་ཏུ་འཁྲུག་པ་
རང་གི་ལྟ་བའི་ཚུལ་ལ་རྣམ་ཐར་སྒོ་གསུམ་ལོག་པ་བཞག་ནས་ཡང་དག་པ་བཞག་གོ །
དང༌།
ཞེས་ཕྱིན་ཅི་ལོག་ཏུ་ལྟ་བ་དང༌། མེད་ལྟ་དེ་ལ་རང་གཞན་འཇུག་པ་ཐམས་ཅད་བསོན་ནམས་
མང་པོ་ཉེ་བར་འཕེལ་བ་ལྟ་བ་དང༌། དེ་ལ་གཞན་གྱིས་རྒལ་བ་ན་རང་ཉིད་ཅི་ཡང་ཁས་མི་ལེན་
པའི་ལྟ་བ་དང༌། དེའི་ཚིག་དོར་དང་ལྷག་ཆད་ཀྱིས་གཞན་ལ་རྒོལ་བ་ངན་གཡོའི་ལྟ་བ་དང༌།
ལྟ་བ་དེ་རྟོགས་པས་སངས་རྒྱས་ལ་བཀུར་སྟི་བྱས་པར་འཛིན་པའི་ལྟ་བ་དང༌།
རྣམས་ཀྱི་ལྟ་བ་དེ་ལུང་རིགས་ཀྱིས་སུན་ཕྱུང་ཡང་བདག་ཉིད་བདེན་གྱི་གཞན་ནི་ལོག་པའོ། །
མཁས་པ་
ཞེས་ཟེར་ཞིང་མི་འདོར་བ་རྨོངས་པ་བསྟན་པའི་ལྟ་བ་དང་། ལྟ་བ་དེ་རྣམས་འབྱུང་བའི་གནས་
ངན་ལེན་གང་ཡིན་པའི་རྩ་བའི་ལྟ་བ་ལ། དེ་རྣམས་སྐྱོན་གྱི་སྒོ་ནས་བཤད་པ་ལ་བཅུ་ལས་
མཚན་མར་ལྟ་བ་ནི་མེད་པར་ལྟ་བ་ལ་ཞེན་ཀྱང་ཞེན་པ་མིན་པར་ལྟ་བ་དང་། དེ་ནས་གསུང་
འབད་ཅིང་སྦྱོར་བ་བྱས་པས་ཀུན་སེལ་བའམ། དོན་མེད་པའི་ལྟ་བ་དང༌། དེ་ནས་གཉིས་
ཐབས་ཡིན་པ་ལ་སྦྱོར་བས་འཁོར་བ་ལ་ངེས་པར་ཕྱིན་པ་མིན་པའི་ལྟ་བ་དང༌། དེ་ནས་གཉིས་
ལོག་པར་སྒྲུབ་པའི་སྒྲིབ་པ་ཟད་མི་སྲིད་པ་སོགས་པའི་ལྟ་བ་དང༌། དེ་ནས་གཉིས་ཆོས་དང་
ཆོས་སྒྲོག་ལ་ལོག་པར་སྒྲུབ་པས་རྣམ་པར་ཉམས་ཏེ། བསོད་ནམས་མིན་པ་འཕེལ་བའི་ལྟ་བ་
དང༌། དེ་ནས་གཉིས་རང་བཞིན་ཆོས་ཉིད་ལ་ལོག་པར་ཞུགས་པས་འབྲས་བུ་མེད་པའམ་མི་
ཐོབ་པའི་ལྟ་བ་དང༌། དེ་ནས་གཉིས་རིགས་པ་མ་ཡིན་པ་སྨྲ་བས་རྒྱལ་མི་སྲིད་སྲིད་ཚད་སྤྱད་
ཐོབ་པའི་ལྟ་བ་དང་དེ་ནས་གཅིག་སངས་རྒྱས་ཀྱི་གསུང་བཞིན་གསུང་བར་སྨྲས་པས་སྐུར་
བའི་ལྟ་བ་དང་། དེ་ནས་གཅིག་འབེལ་གཏམ་བྱས་ཀྱང་དགོས་པ་མེད་པས་གཏམ་སྣད་པར་
བྱ་བ་མ་ཡིན་པའི་ལྟ་བ་དང༌། དེ་ནས་རྩ་བའི་ལྟ་བ་ནི་དེ་ལས་ལྟ་བ་ཀུན་རྒྱས་པར་འགྱུར་བས་
ལྟ་བ་ཆེན་པོ་དང་། ཉེར་བདུན་པོ་ཀུན་གྱི་སྡུད་བྱེད་ནི་འདིས་ཐམས་ཅད་སྐྱེད་པའི་ཕྱིར་མངོན་
193-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་ང་རྒྱལ་གྱི་ལྟ་བའོ། །ངོ་བོ་ཉིད་མེད་པའི་དགོངས་པ་བརྗོད་པ་ནི། དངོས་པོ་སྐྱེ་བ་རྣམས་
གྲངས་ཅན་པ་གཙོ་བོ་ལ་ཡོད་པ་སྐྱེ་བར་འདོད་པ་ལྟར་རང་གི་བདག་ཉིད་ཀྱིས་མི་འབྱུང་གི་
རྐྱེན་ལ་ལྟོས་ནས་འབྱུང་བ་དང་། དངོས་པོ་འཛིན་པ་རྣམས་ཉེ་བར་ཞི་བ་ཙམ་ཡིན་གྱི་རང་གི
བདག་ཉིད་དུ་མེད་པར་འགྱུར་བ་དང༌། དངོས་པོ་གནས་པ་རྣམས་སྐད་ཅིག་པས་ལྷག་པར་
རང་གི་ངོ་བོ་ལ་མི་གནས་པ་དང༌། དེ་ཐམས་ཅད་ཀྱང་བྱིས་པས་བདག་དང་ཆོས་སུ་བཟུང་བ་
བཞིན་ནོ། །རང་གི་མཚན་ཉིད་མེད་པའི་ཕྱིར། ངོ་བོ་མེད་པར་གསུངས་པ་ཡིན་ནོ་ཡང་ཀུན་
བཏགས་ལ་བཏགས་པ་ཙམ་གྱི་མཚན་ཉིད་ཡོད་ཀྱང་དངོས་པོའི་ངོ་བོ་མེད་པ་དང་གཞན་
དབང་ལ་རྐྱེན་ལས་སྐྱེ་བའི་ངོ་བོ་ཡོད་ཀྱང་བཏགས་པ་ལྟར་གྱི་ངོ་བོ་མེད་པ་དང༌། ཡོངས་སུ་
གྲུབ་པ་ལ་ཆོས་ཉིད་དོན་དམ་པའི་ངོ་བོ་མེད་ཀྱང་མཚན་ཉིད་སྔ་མ་གཉིས་ཀྱི་ངོ་བོ་མེད་པའི་
ཕྱིར། ངོ་བོ་ཉིད་མེད་པར་གསུངས་པ་ཡིན་ནོ། །དེས་མ་སྐྱེད་པ་སོགས་ཀྱི་དགོངས་པའང་གྲུབ་
པ་ནི་ཇི་ལྟར་ངོ་བོ་མེད་པའི་ཚུལ་དེ་ལྟར་མ་སྐྱེས་པ་སོགས་སོ། །
དགོངས་པ་དང་ལྡེམ་དགོངས་བཤད་པ་ནི་མཉམ་པ་ཉིད་ལ་དགོངས་པ་འདི་ལྟར་
སངས་རྒྱས་རྣམ་གཟིགས་ཀྱིས་བསྔགས་པ་གསུངས་པ་ན་བདག་ཅག་གི་སྟོན་པ་འདི་དེ་ལྟ་
བུ་མིན་ནོ་ཞེས་སངས་རྒྱས་ལ་བརྙས་པའི་གཉེན་པོར་ང་ཉིད་དེའི་ཚེ་སངས་རྒྱས་རྣམ་
གཟིགས་སུ་གྱུར་ཞེས་པ་ལྟ་བུ་སྟེ་ཆོས་སྐུ་མཉམ་པ་ལ་དགོངས་པའོ།
།དུས་གཞན་ལ་
དགོངས་པ་ནི་ལེ་ལོའི་གཉེན་པོར་གང་དག་བདེ་བ་ཅན་གྱི་ཞིང་དུ་སྐྱེ་བར་སྨོན་ལམ་འདེབས་
པ་དེ་དག་དེར་སྐྱེ་བར་འགྱུར་རོ་ཞེས་པ་ལྟ་བུ་སྟེ། ཚོགས་རྫོགས་པའི་དུས་ན་ཞེས་དགོངས་
པའོ། །དོན་གཞན་ལ་དགོངས་པ་ནི་ཆོས་ལ་བརྙས་པའི་གཉེན་པོར་སངས་རྒྱས་གངྒཱའི་ཀླུང་
གི་བྱེ་མ་སྙེད་ལ་བསྙེན་བཀུར་བྱས་ན་གདོད་ཐེག་པ་ཆེན་པོ་ཐོབ་ཞེས་གསུངས་པ་ལྟ་བུ་སྟེ།
གཞན་དོན་རྟོགས་པའི་ཆོས་ལ་དགོངས་པའོ། །འགའ་ཞིག་བསམ་པ་ལ་དགོངས་པ་ནི་དགེ་
-194-

མདོ་ལ་འཇུག་པའི་སྒོ་ལས། མངོན་པ་ཀུན་བཏུས་བདེན་པ་རྣམ་པར་ངེས་པ་སོགས། ༡༣༽
བ་ཅུང་ཟད་ཙམ་གྱིས་ཆོག་པར་འཛིན་པའི་གཉེན་པོར་སྦྱིན་པ་ཁོ་ནས་ཚིམ་པར་འདོད་པ་ལ་
སྦྱིན་པ་ལ་སྨད་པ་ལྟ་བུ་དང༌། རང་གི་གཟུགས་དང་སྟོབས་ལ་སོགས་པའི་ང་རྒྱལ་བའི་མཉེན་
པོར་སངས་རྒྱས་ཁ་ཅིག་གིས་མཚན་དཔེ་དང་སྐུའི་སྟོབས་ལ་སོགས་པ་བསྔགས་པ་ལྟ་བུ་དང༌།
འཇིག་རྟེན་པའི་ཕུན་སུམ་ཚོགས་པ་ལ་འདོད་ཆགས་པའི་གཉེན་པོར་བདེ་བ་ཅན་གྱི་ཞིང་ལ་
སོགས་པའི་འབྱོར་པ་བསྔགས་པ་ལྟ་བུ་དང༌། འགྱོད་པས་དགེ་བ་ལ་མི་སྦྱོར་བའི་གཉེན་པོར་
རྒྱལ་བ་སྲས་བཅས་ལ་གནོད་པ་བྱེད་པ་ཡང་མཐོ་རིས་སུ་འགྲོ་བར་འགྱུར་ཞེས་པ་ལྟ་བུ་དང༌།
ཐེག་ཆེན་གྱི་རིགས་ཅན་མ་ངེས་པ་དམན་པ་ལས་ལོག་པའི་གཉེན་པོར་ཐེག་པ་ནི་གཅིག་སྟེ
གཉིས་མེད་དོ། །ཞེས་པ་དང༌། ཤཱ་རིའི་བུ་ལ་སོགས་པ་རྣམས་སངས་རྒྱས་སུ་ལུང་བསྟན་པ་
ལྟ་བུའོ། །ལྡེམ་པོར་དགོངས་པ་བཞི་ནི་མདོ་སྡེ་རྒྱན་དུ། ཉན་ཐོས་དང་ནི་ངོ་བོ་ཉིད། །དེ་བཞིན་
ཉེས་པ་འདུལ་བ་དང༌། །བརྗོད་པ་ཟབ་པ་ཉིད་ལ་ནི། །ལྡེམ་པོར་དགོངས་པ་འདི་རྣམས་བཞི། །
ཞེས་གསུངས་པ་ལྟར་ཏེ། དེ་ལ་བཞུག་པ་ནི། ཉན་ཐོས་རྣམས་ཐེག་ཆེན་ལ་བཞུག་པའི་ཆེད་
དུ། དོན་བདེན་པར་བསྟན་པ་ལྟ་བུ་སྟེ། ཉི་ཤུ་པར། གཟུགས་སོགས་སྐྱེ་མེད་ཡོད་པར་ནི། །དེ་
ཡིས་འདུལ་བའི་སྐྱེ་བོ་ལ། །དགོངས་པའི་དབང་གིས་གསུངས་པས་ཏེ། །རྫུས་ཏེ་བྱུང་བའི་
སེམས་ཅན་བཞིན། །མཚན་ཉིད་ནི་དངོས་པོ་མེད་པ་རྣམ་པ་གསུམ་ལ་དགོངས་ནས་ཆོས་
ཐམས་ཅད་ངོ་བོ་ཉིད་མེད་པར་གསུངས་པ་སྟེ། སུམ་ཅུ་པར། དེ་ཕྱིར་ཆོས་རྣམས་ཐམས་ཅད་ཀྱི། །
ངོ་བོ་ཉིད་མེད་རྣམ་གསུམ་ལ། །དགོངས་ནས་ཆོས་རྣམས་ཐམས་ཅད་ཀྱི། །ངོ་བོ་ཉིད་མེད་
བསྟན་པ་བཞིན། །ཞེས་སོ། །གཉེན་པོ་ནི་གདུལ་བྱ་རྣམས་ཀྱི་སྒྲིབ་པ་བརྒྱད་ལ་སོགས་པའི་
གཉེན་པོར་གསུངས་པས་ཏེ། སངས་རྒྱས་ཆོས་ལ་བརྙས་པ་སྟེ། །ལེ་ལོ་ཆུང་དང་མཆོག་
འཛིན་དང༌། །ང་རྒྱལ་འདོད་ཆགས་སྤྱོད་པ་དང༌། །འགྱོད་དང་མ་ངེས་ལྡོག་པ་ནི། །སེམས་ཅན་
རྣམས་ཀྱི་སྒྲིབ་པ་སྟེ། །དེའི་གཉེན་པོར་ཐེག་མཆོག་བསྟན། །ཞེས་པ་སྟེ། འདི་རྣམས་ཀྱི་དཔེར་
-195-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བརྗོད་ནི་དགོངས་པ་བཞི་པར་ཇི་སྐད་བསྟན་པ་ལྟར་རོ། །སྒྱུར་བ་ལ་ལྡེམ་པོར་དགོངས་པ་ལ
ནི་བརྗོད་པ་ཟབ་པ་ལ་སྟེ། སྙིང་པོ་མེད་ལ་སྙིང་པོར་ཤེས